Lynladning for 1 krone hos Uno-X

I disse dage kan du fylde batteriet på elbilen for en krone pr kilowatt-time hos Unox-X. Årsagen skal findes i Frankrig. Kæden fejrer nemlig, at normanden Jonas Abrahamsen, der kører for Uno-X Mobility holdet bærer den prikkede bjergtrøje.

Lige så længe han gør det, vil prisen på lynladning være 1 kr/kWh på selskabets ladestationer i Danmark og Norge. Mister han trøjen, vil prisen dog fortsat være lavere end normalt.

For at fejre, at Uno-X Mobility kører med i touren, kan man nemlig lynlade på alle Uno-X energistationer til 2 kroner pr kilowatt-time frem til 21 juli.

Det er andet år i træk at Uno-X Mobility kører med i Tour de France. Et hold, der består af danske Magnus Cort og syv nordmænd.

Jonas Abrahamsen har kørt i den prikkede bjergtrøje siden løbets første dag. Han har i skrivende stund 33 point, men jagtes af Tadej Pogacar, der har 20 point. Der er stor risiko for, at prisen er højere i morgen, da dagens etape køres i netop bjergene.

Selskabet lover dog at prisen vil blive sat ned til 1 kroner igen, når og hvis holdet napper en etapesejr. Der er altså al mulig grund til at heppe på Uno-X Mobility, hvis du kører rundt i en elbil.

Selskabet har 55 stationer i Danmark og Norge med i alt 260 ladere på 300 kW. Herhjemme kan de findes på 14 forskellige lokationer rundt omkring i landet. En oversigt kan findes her.

Lynladning for 1 krone hos Uno-X